દોસ્તો, ઉપર વર્ણવેલા ધડમાથાં વગરના લોજિકના હાસ્યાસ્પદ પ્રસંગની માફક, ગુજરાત વિધાનસભાની ચૂંટણી નજીકમાં છે તેવા સમયે, રાજ્યની ગરીબ બહેનોને પોતાની માલિકીનાં (ચૂંટણીલક્ષી?) મકાન મફતમાં ઉપલબ્ધ કરાવી આપવાનાં (અત્યારે તો..!) કોરાં વચન સાથે, કોરાં ફોર્મ વહેંચનારા, વર્તમાન સરકારના કેટલાક વિરોધીઓના મતે, ગુટખા પરનો પ્રતિબંધ તે ચૂંટણીલક્ષી જાહેરાત છે? જોકે, મારા જેવા કેટલાય (અક્કલના ઇસ્કોતરા?) મિત્રોને એ વાત સમજાતી નથીકે, આ બહેનોને કદાચ મફતમાં ઘરનું ઘર તો મળે પરંતુ, તે ઘરમાં, ઘરનો કોઈ સદસ્ય, ગુટખા જેવા કુવ્યસનને કારણે કેન્સર જેવા ગંભીર રોગથી પીડાઈને, જિંદગીથી હાથ ધોઈ બેસે, ત્યારે આ માતાઓ-બહેનો, આવું માતમછાયું ઘર મફતમાં મેળવ્યાનો આનંદ કેટલા દિવસ માણી શકાશે અને કેન્સરની સારવાર ખર્ચમાં, તે ઘર પણ વેચાઈ નહીં જાય..! આ તે કેવો ધડમાથાં વગરનો અતાર્કિક વિરોધ..!